ᱵᱟᱺᱫᱩᱠ
ᱵᱟᱺᱫᱩᱠ ᱫᱚ ᱢᱤᱫ ᱥᱟᱢᱟᱱᱟᱢ ᱴᱷᱚᱸᱜᱟ ᱞᱮᱠᱟ, ᱡᱟᱦᱟᱸ ᱛᱟᱞᱟ ᱛᱮ ᱢᱤᱫ ᱡᱤᱱᱤᱥ ᱛᱩᱧ ᱜᱟᱱᱚᱜ-ᱟ ᱾ ᱱᱚᱣᱟ ᱵᱷᱮᱡᱟᱜ ᱠᱟᱱ ᱡᱤᱱᱤᱥ ᱫᱚ ᱠᱮᱴᱮᱡ, ᱫᱟᱜ ᱟᱨᱵᱟᱝ ᱜᱮᱥ ᱵᱟᱝᱠᱷᱟᱱ ᱫᱟᱲᱮ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱱᱚᱣᱟ ᱫᱚ ᱰᱤᱡᱮᱱ ᱞᱮᱠᱟᱛᱮᱜᱮ ᱛᱩᱧ ᱟᱭ, ᱢᱮᱱᱠᱷᱟᱱ ᱵᱟᱹᱲᱛᱤ ᱠᱟᱛᱮ ᱜᱮᱥ ᱫᱟᱨᱟᱭ ᱛᱮᱜᱮ ᱠᱚ ᱛᱩᱧ ᱚᱪᱚ ᱭᱮᱜ-ᱟ ᱾ ᱜᱮᱥ ᱨᱮᱱᱟᱜ ᱫᱟᱲᱮ ᱛᱮ ᱴᱷᱮᱞᱟᱣ ᱠᱟᱛᱮ ᱱᱩᱬᱤ ᱨᱤᱱᱤᱡ ᱯᱤᱥᱴᱚᱱ ᱴᱟᱴᱠᱟᱭ ᱚᱪᱚᱜ ᱞᱮᱱ ᱠᱷᱟᱱ ᱫᱩᱞᱤ ᱫᱚ ᱟᱹᱰᱤ ᱴᱟᱴᱠᱟ ᱚᱱᱟ ᱫᱚ ᱥᱚᱡᱷᱮ ᱯᱷᱟᱹᱱᱴᱤᱞ ᱚᱰᱚᱠᱚᱜ-ᱟ ᱾ ᱜᱮᱥ ᱨᱮᱱᱟᱜ ᱠᱟᱹᱢᱤ ᱫᱚ ᱜᱩᱞᱤ ᱩᱨᱤᱡ ᱛᱮ ᱴᱷᱮᱞᱟᱣ ᱾ ᱵᱟᱺᱫᱩᱠ ᱞᱮᱠᱟᱱ ᱥᱟᱢᱟᱱ ᱫᱚ ᱪᱟᱭᱱᱟ ᱫᱤᱥᱚᱢ ᱨᱮ ᱑᱐᱐᱐ ᱥᱟᱣᱮ ᱥᱮᱫ ᱨᱮ ᱮᱦᱚᱵ ᱞᱮᱱᱟ ᱾ ᱑᱒᱐᱐ ᱥᱟᱞᱮ ᱥᱮᱫ ᱛᱮ ᱫᱚ ᱱᱚᱣᱟ ᱨᱮᱱᱟᱜ ᱴᱮᱠᱱᱚᱞᱚᱡᱤ ᱜᱚᱴᱟ ᱮᱥᱤᱭᱟ ᱯᱟᱥᱱᱟᱣ ᱞᱮᱱ ᱛᱟᱦᱮᱸᱫ ᱾ ᱑᱓᱐᱐ ᱥᱟᱞᱮ ᱥᱮᱫ ᱫᱚ ᱤᱭᱩᱨᱚᱯ ᱫᱤᱥᱚᱢ ᱥᱮᱫ ᱥᱮᱴᱮᱨ ᱮᱱᱟ ᱾
ᱪᱷᱟᱹᱴᱭᱟᱹᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱤᱝᱞᱤᱥ ᱯᱟᱹᱨᱥᱤ ᱨᱮ ᱜᱚᱱ (gun) ᱟᱹᱲᱟᱹ ᱫᱚ ᱢᱤᱫ ᱱᱟᱜᱟᱢ ᱨᱮᱱᱟᱜ ᱦᱟᱹᱛᱭᱟᱹᱨ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱰᱚᱢᱤᱱᱚ ᱜᱚᱱᱤᱞᱰᱟ ᱧᱩᱛᱩᱢ ᱫᱚ ᱥᱟᱬᱟ ᱚᱠᱚᱡ ᱢᱤᱫ ᱥᱟᱢᱟᱱᱟᱢ ᱵᱚᱞᱴ ᱪᱟᱯᱟᱫ ᱦᱟᱹᱛᱭᱟᱹᱨ ᱠᱟᱱᱟ ᱾ ᱚᱱᱟ ᱫᱚ ᱤᱱᱰᱚᱥ ᱨᱮᱱᱟᱜ ᱠᱮᱥᱚᱞ ᱨᱮ ᱑᱔ ᱥᱟᱞᱮ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱧᱩᱛᱩᱢ ᱦᱚᱸ ᱢᱟᱨᱮ ᱱᱚᱨᱥ ᱜᱚᱱᱦᱤᱞᱰᱚᱨ ᱟᱜ ᱧᱩᱛᱩᱢ ᱠᱷᱚᱱ ᱛᱩᱢᱟᱹᱞ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱫ ᱛᱩᱯᱩᱫ ᱢᱮᱱᱮᱛ ᱮ ᱥᱚᱫᱚᱨᱮᱜ-ᱟ ᱾ [᱑] ᱩᱱ ᱚᱠᱛᱮ ᱨᱮ ᱛᱤ ᱛᱮ ᱥᱟᱵᱟᱜ ᱥᱮᱸᱜᱮᱞ ᱦᱟᱹᱛᱭᱟᱹᱨ ᱫᱚ ᱜᱚᱱᱱᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱪᱟᱭᱱᱟ ᱫᱤᱥᱚᱢ ᱨᱮ ᱑᱐᱐᱐ ᱥᱟᱞᱮ ᱥᱮᱫ ᱨᱮ ᱢᱤᱫ ᱢᱟᱫ ᱴᱷᱚᱸᱜᱟ ᱨᱮ ᱜᱚᱱᱯᱟᱣᱰᱚᱨ ᱥᱟᱢᱵᱟᱣ ᱠᱟᱛᱮ ᱵᱟᱹᱨᱪᱷᱤ ᱠᱚ ᱛᱩᱧᱮᱫ ᱛᱟᱦᱮᱫ ᱾ ᱡᱟᱦᱟᱸ ᱫᱚ ᱵᱟᱺᱫᱩᱠ ᱨᱮᱱᱟᱜ ᱮᱛᱚᱦᱚᱵ ᱪᱤᱱᱦᱟᱹ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱣᱟ ᱢᱟᱬᱟᱝ ᱨᱮ ᱪᱟᱭᱱᱟ ᱦᱚᱲ ᱫᱚ ᱜᱚᱱᱯᱟᱣᱰᱚᱨ ᱨᱮᱱᱟᱜ ᱠᱚ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨᱮ-ᱥᱟᱭ ᱥᱟᱞᱮ ᱨᱮ ᱾ [᱒][᱓]
ᱞᱮᱜᱽ ᱡᱤᱱᱤᱥ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱴᱷᱚᱸᱜᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱭᱢᱟ ᱞᱮᱠᱟᱱᱴᱷᱚᱸᱜᱟ ᱵᱮᱵᱷᱟᱨᱟ ᱾ ᱡᱮᱢᱚᱱ :- ᱨᱟᱭᱯᱷᱚᱞ ᱨᱮ ᱫᱚ ᱟᱹᱰᱤ ᱟᱭᱢᱟ ᱟᱹᱪᱩᱨ ᱟᱹᱪᱩᱨ ᱛᱟᱦᱮᱸᱱᱟ, ᱡᱟᱦᱟᱸ ᱫᱤ ᱛᱮ ᱜᱩᱞᱤ ᱫᱚ ᱟᱹᱪᱩᱨ ᱟᱹᱪᱩᱨ ᱟᱹᱰᱤ ᱛᱚᱲ ᱛᱮ ᱪᱟᱯᱟᱫᱚᱜ-ᱟ ᱾ ᱜᱩᱞᱤ ᱨᱮᱱᱟᱜ ᱯᱟᱹᱭ ᱞᱮᱠᱟᱛᱮ ᱴᱷᱚᱸᱜᱟ ᱦᱚᱸ ᱦᱩᱰᱤᱧ ᱢᱟᱨᱟᱝ ᱛᱟᱦᱮᱸᱱᱟ ᱾ ᱴᱷᱚᱸᱜᱟ ᱨᱮᱱᱟᱜ ᱚᱥᱟᱨ ᱦᱤᱥᱟᱨ ᱵᱷᱮᱜᱟᱨ ᱵᱷᱮᱜᱟᱨ ᱠᱚ ᱚᱞᱟ ᱾ ᱚᱱᱟ ᱫᱚ ᱡᱟᱹᱥᱛᱤ ᱠᱟᱛᱮ ᱢᱤᱞᱤᱢᱩᱴᱚᱨ ᱛᱮ ᱠᱚ ᱚᱞᱟ ᱾ ᱥᱚᱨᱴ ᱜᱚᱱ ᱨᱮ ᱫᱚ ᱔᱕᱔ ᱜᱨᱟᱢ ᱜᱟᱱ ᱨᱮᱱᱟᱜ ᱜᱩᱞᱤ ᱞᱟᱜᱟᱣᱜ-ᱟ ᱾
ᱛᱩᱧᱟᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱫᱚ ᱫᱚ ᱜᱩᱞᱤ ᱨᱮᱱᱟᱜ ᱯᱟᱹᱪᱷᱞᱟᱹ ᱨᱮ ᱢᱤᱫ ᱵᱟᱠᱥᱟ ᱞᱮᱠᱟ ᱛᱟᱦᱮᱸᱱᱟ ᱾ ᱚᱱᱟ ᱫᱚ ᱚᱱᱠᱟ ᱪᱮᱨᱦᱟᱣ ᱥᱟᱡᱟᱣ ᱟᱠᱟ ᱛᱟᱦᱮᱸᱱᱟ ᱜᱩᱞᱩ ᱫᱚ ᱟᱹᱰᱤ ᱛᱚᱲ ᱛᱮ ᱚᱰᱚᱠᱟᱭ ᱴᱷᱚᱸᱜᱟ ᱥᱮᱫ ᱾ ᱱᱚᱸᱰᱮ ᱫᱚ ᱜᱮᱥ ᱵᱟᱝᱠᱷᱟᱱ ᱡᱟᱦᱟᱸᱱ ᱠᱮᱴᱮᱡ ᱡᱤᱱᱤᱥ ᱛᱮ ᱯᱷᱟᱹᱱᱴᱤᱞ ᱚᱪᱚᱭ ᱨᱮᱭᱟᱜ ᱫᱟᱲᱮ ᱵᱮᱱᱟᱣᱜ-ᱟ ᱾ ᱚᱱᱟ ᱛᱟᱞᱟ ᱨᱮ ᱜᱟᱭᱨᱚᱡᱮᱴ (gayrojet) ᱦᱚᱸ ᱛᱟᱦᱮᱸᱱᱟ , ᱚᱱᱟ ᱫᱚ ᱛᱤᱢᱤᱱ ᱜᱟᱱ ᱡᱤᱱᱤᱥ ᱢᱮᱥᱟ ᱠᱟᱛᱮ ᱛᱮᱭᱟᱨ ᱠᱚᱜ-ᱟ ᱾
ᱵᱟᱺᱫᱩᱠ ᱧᱩᱢ ᱠᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ᱡᱤᱞᱤᱧ ᱵᱟᱺᱫᱩᱠ (Long gun)
- ᱟᱨᱠᱭᱚᱵᱚᱥ (Arquebus)
- ᱵᱞᱚᱱᱰᱚᱨᱵᱚᱥ (Blunderbuss)
- ᱢᱚᱥᱠᱮᱴ (musket)
- ᱥᱚᱵᱽᱢᱮᱥᱤᱱ ᱜᱚᱱ (en:Submachine gun)
- ᱨᱟᱭᱯᱷᱚᱞ (en:Rifle)
- ᱥᱚᱴᱜᱚᱱ (en:Shotgun)
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Merriam-Webster, Inc. (1990). The Merriam-Webster's New Book of Word Histories. Basic Books. pg.207
- ↑ "With its ninth century AD origins in China, the knowledge of gunpowder emerged from the search by alchemists for the secrets of life, to filter through the channels of Middle Eastern culture, and take root in Europe with consequences that form the context of the studies in this volume."
- ↑ "Without doubt it was in the previous century, around +850, that the early alchemical experiments on the constituents of gunpowder, with its self-contained oxygen, reached their climax in the appearance of the mixture itself."
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck gla_Latn glg_Latn sat_Olck nob_Latn fra_Latn lim_Latn lim_Latn sat_Olck eng_Latn eng_Latn eng_Latn